open-index/open-wikipedia-markdown huggingface dataset:
Olav Hans Jürgen av Montrose Christie

**Olav Hans Jürgen av Montrose Christie** (født 22. desember 1930, død 27. mai 2018) var en norsk mineralog, geokjemiker og matematisk data-analytiker, vitenskapsteoretisk debattant i anvendt statistikk. 

Han var naturvitenskapelig redaktør i *[[Aftenposten]]* og i Aschehoug forlag, formann for Norsk Kjemisk Selskaps faggruppe for analytisk kjemi (1969–1981), seniorforsker og avdelingsleder i Rogalandsforskning (senere *International Research Institute of Stavanger*) (1980–96), norsk delegat til det britiske *Institute of Petroleum* (London) (1983–86), resident rådgiver for det malaysiske statsoljeselskapet Petronas (1988–91), professor II (petroleumsgeologi) ved universitetet i Stavanger, æresmedlem i Norsk Kjemisk Selskaps faggruppe for kjemometri (2008). Leder for konsulentselskapet *InfoStrat Norway* (1996-), og kammertjener for mesterklassene ved *International Chamber Music Festival* i Stavanger (2007-15).

## Annet
Olav Hans Jürgen av Montrose Christie var sønn av Wilhelm Frimann Koren Christie, og tilhørte dermed den opprinnelig skotske slekten Christie som innvandret til Bergen i 1654. Han var gift med førstekonservator Inger Lise Christie. 

## Referanser
Monomiktisk

En **monomiktisk** innsjø er en innsjø der vannmassene sirkulerer én gang i året.

Innsjøer der vannet aldri blir varmere enn 4&nbsp;°C betegnes *kalde monomiktiske* innsjøer. De er dekket av is store deler av året. Om sommeren øker temperaturen til 4&nbsp;°C og sirkulasjonen starter. De er vanlige i Arktis og andre kalde områder.

I *varme monomiktiske* sjøer er vannet varmt og lagdelt om sommeren, men om vinteren synker temperaturen til 4&nbsp;°C og vannmassene blandes om. Denne typen finnes fra tempererte til tropiske områder.

Kjente monomiktiske innsjøer er Genesaretsjøen, Issyk-Kul, Titicacasjøen og Turkanasjøen.

## Litteratur
*
Bryggegata (Oslo)

**Bryggegata** (1-11, 2-22) er en gate på Aker Brygge i Oslo. Den går fra Stranden via Holmens gate til Støperigata.

Gaten fikk navn i 1986, og det har tidligere vært brukt om en gate i Vika.

## Kilder
* Oslo byleksikon

## Eksterne lenker
* 
* Lokalhistoriewiki
Holmens gate (Oslo)

**Holmens gate** (1-7, 2-8) er en gate på Aker Brygge i Oslo. Gaten går som en midtakse mellom bygningene fra Ragnar Kalheims plass til Bryggetorget.

Gaten fikk navn i 1987 etter en tidligere gate i Vika, oppkalt etter Holmen løkke. I nr. 1 er komediescenen Latter.

## Tidligere Holmens gate
Den gamle Holmens gate i Pipervika fikk sitt navn i 1852 etter Holmen løkke. Den gikk opprinnelig fra Pipervikstorget og ned mot Tjuvholmen. Med en sentral beliggenhet i byen huset gaten blant annet dyrehospitalet Cheval.  

Da Vestbanen ble bygget, ble gateløpet forkortet slik at gaten gikk mellom Enga og Bakkegata. Den ble etterhvert kalt *Holmengata*. Gateløpet forsvant ved saneringen av området. 

Fil:Bygårder, gateløp, biler, mennesker, gateliv Unknown 1938-09 OMU OB.A13384.jpg|Gateløpet til venstre på bildet er Holmengata anno 1938.
Fil:Vika 1954.jpg|Bakgård i den tidligere Holmens gate
Fil:Vika Oslo 1860.jpg|På dette kartet fra 1860 går Holmens gate sørover fra Pipervikstorget...
Fil:Aker Brygge 1860.jpg|...og fortsetter helt ned til Tjuvholmen.
Fil: Vika Oslo map 1900.jpg|På dette kartet fra 1900 er bare en ganske kort gate tilbake.


## Referanser


## Kilder
* 

## Eksterne lenker
*
Allround-NM på skøyter 1992

**Allround-NM på skøyter 1992** ble avholdt 27., 28. og 29. desember 1991 på Savalen kunstisbane i Savalen, Tynset.Teknisk arrangør var Savalen Sportsklubb.

Norgesmestere ble Else Ragni Yttredal, Asker SK for damene og Johann Olav Koss, Sk -94 for herrene.

## Sammenlagt damer

## Sammenlagt herrer

Siste distanse, 10 000 m, ble byttet ut med 3 000 m på grunn av vansklige værforhold siste dag.

## Utenfor konkurranse

## Kilder
* 
* 

## Eksterne lenker
* 
*
Axel Maurers vei (Oslo)

**Axel Maurers vei** er eller var en vei eller gate øst for Ankertorget i Oslo sentrum. Den fikk navn i 1934 etter dramatikeren og teaterdirektøren Axel Maurer og gikk fra Storgata og i vinkel til Hausmanns gate.

Ingen hus har adresse Axel Maurers vei i dag, men deler av gateløpet ligger der fortsatt som innkjørsel til en parkeringsplass ved Storgata 55 (Anker STI). Veien er fortsatt oppført i flere kartverk.

## Referanser


## Kilder
* 

## Eksterne lenker
* Oslo byarkiv, kart fra 1952 (Viser gateløpet)
Filipstad brygge (Oslo)

**Filipstad brygge** (1-2) er en gate eller et torg på Aker Brygge i Oslo. Nr. 1 og 2 ligger på hver sin side av gaten, som er innenfor kanalen som skiller Aker brygge fra Tjuvholmen. På noen kart ses også navnet på forlengelsen av Ruseløkkveien nedenfor Munkedamsveien mot Filipstadveien.

Gaten fikk navn i 1999 etter området Filipstad, som har sitt navn etter en løkkeeiendom.

## Kilder
* 

## Eksterne lenker
*
Anna Pleym

**Anna Karoline Pleym** (født *Iversen*; 17. mars 1869 i Christiania, død 15. september 1957) var en av pionerene i norsk arbeiderbevegelse og kvinnebevegelse. Hun er kjent for sitt arbeid for tekstilarbeiderne og for kvinners sosiale frigjøring.

Hun vokste opp på Sagene på Oslos østkant, og begynte seksten år gammel som veverske ved Nydalen fabrikker. Hun giftet seg, fikk tre unger, - og ble enke. I 1898 hadde hun tre uforsørgete barn, og tok fatt som veverske ved Hjula Væverier. Der var hun sentral da Hjula kvinnelige fagforening ble stiftet i 1906, og formann i foreningen fram til 1910. Fra 1908 til 1916 var hun også medlem av forretningsutvalget i Norsk Arbeidsmandsforbund.

Hun var fra 1908 medlem av Sagenes politiske kvinneforening, og ledet foreningen fra 1913 til 1916. Gjennom denne aktiviteten spilte hun også en viktig rolle i Arbeiderpartiets kvindeforbund, der hun var styremedlem.

I hele perioden fra 1913 til 1931 var hun medlem av Oslo bystyre, enten som varamann eller som representant. Fra 1910 var hun også medlem av fabrikktilsynet i Oslo.

Anna Pleyms vei ved Rommen skole i Oslo er oppkalt etter henne.

## Referanser


## Eksterne lenker
* Om Anna Pleym på stovnerporten.no
Beddingen (Oslo)

**Beddingen** (7-9, 2-26) er en gate på Aker Brygge i Oslo. Den går mellom Stranden og Bryggetorget og er ikke langt fra kanalen mellom Aker brygge og Tjuvholmen.

Navnet har bakgrunn i anlegget på skipsverftet Akers mekaniske verksted som tidligere var å finne på stedet.

## Kilder
* Oslo byleksikon

## Eksterne lenker
* 
* Lokalhistoriewiki
Filipstadveien (Oslo)

**Filipstadveien** (1-25, 2-16) er en vei i bydel Frogner i Oslo med navn etter Filipstad løkke. Den var tidligere en del av  E18 og gikk nærmere kaikanten på Filipstad enn dagens E18. Siden er E18 lagt lenger inn fra land, mens gateløpet for Filipsveien har gått noe i oppløsning. Bygninger med adresse i denne veien er noe spredt over kaiområdet, mens de tydeligste veirestene er to adskilte stykker: ett i vest (ved innkjøringen til Hjortneskaiene) og ett i øst (fra rundkjøringen nær tunnelutløpet og ned mot Tjuvholmen.

## Referanser


## Kilder
* 

## Eksterne lenker
*
Støperigata (Oslo)

**Støperigata** (1, 2-4) er en gate på Aker Brygge i Oslo. Gaten ligger innenfor det meste av Aker Brygge-komplekset, bak ICA-butikken, og fremstår med litt mindre gateliv enn mer sentrale deler av området.

Gatenavnet ble vedtatt rundt 1990.

## Referanser


## Eksterne lenker
*
Grønnedal kraftverk

**Grønnedal kraftverk** er et vannkraftverk i Molde kommune i Møre og Romsdal.

Det er et elvekraftverk som utnytter et fall på 60 meter fra Silsetvatnet.

Installert effekt er 1,8 MW fra en francisturbin. Årsproduksjon er ca 6,7 GWh (NVE 2017).

Eier er Istad Kraft AS.

Kraftverket ble oppgradert med nytt aggregat i januar 2016. Effektøkning fra 1,3 til 1,8 MW.

Lenger ned i vassdraget ligger Langli kraftverk og Istad kraftverk.

## Referanser


## Kilder
* 
* NVE vannkraftdatabase
* Istad Kraft
Se og Hør (Danmark)

***Se og Hør*** er et dansk ukeblad som utgis av Aller Media A/S.

*Se og Hør* utkom første gang i 1939, da det het *Det Ny Radioblad*. Første gang navnet *Se og Hør* ble brukt var i 1953. Bladet begynte nemlig å bringe utsendelsesoversikter fra det nystartede store mediet fjernsynet. På slutten av 1953 het bladet så *Se og Hør* med undertittelen *Det Ny Radioblad*.

*Se og Hør* er i dag det største bildeukebladet på det danske markedet, og selger omkring 190&nbsp;000 eksemplarer hver uke. I sin storhetsperiode opp igjennom 1980-årere og begynnelsen av 1990-årene solgte *Se og Hør* opp mot 350&nbsp;000 eksemplarer hver uke under ledelse av daværende sjefredaktør Mogens E. Pedersen. Opplaget er dog siden mere enn halvert, til 148&nbsp;406 i 2011.

Bladets primære konkurrenter er *[[Ude og Hjemme]]*, *[[Her & Nu]]* og *[[Billed-Bladet]].* I stigende grad har bladet også fått konkurranse fra avisene. Især tabloidavisene *[[B.T.]]* og *[[Ekstra Bladet]]* har i dag mere ukebladsstoff enn tidligere. Likeledes har både de etablerte TV-stasjoner samt de nye mindre TV-kanaler begynt å bruke en større del av deres sendeflate på underholdningsstoff.

Bladet finnes også i Sverige og Norge.

## Sjefredaktører
Kim Henningsen tiltrådte i juni 2009 som sjefredaktør for *Se og Hør*. Han overtok posten etter Henrik Qvortrup, som i november 2008 forlot jobben for å bli politisk redaktør i TV&nbsp;2.

## Beskyldninger om lovbrudd
Den 29. april 2014 utgav forlaget Bogkompagniet romanen *Livet, det forbandede* skrevet av den tidligere *Se og Hør*-journalisten Ken B. Rasmussen. I romanen beskrives et ukeblad, *Set og Hørt*, som minner en del om *Se og Hør*, liksom det beskrives hvordan *Set og Hørt* benytter seg av ulovlig innkjøpte opplysninger om kjentes bruk av kredittkort. Dagbladet *[[B.T.]]* skrev i en rekke artikler at opplysningene om innkjøp av sådanne kredittkortopplysninger også foregikk i *Se og Hør* i en flereårig periode, hvorfor utgivelsen av romanen reiste en mediestorm. Aller Media og *Se og Hør* har benektet å være bekjent med en sådan praksis i *Se og Hør*.

## Referanser
Langli kraftverk

**Langli kraftverk** er et vannkraftverk i Molde kommune i Møre og Romsdal.

Det er et elvekraftverk som utnytter et fall på 42 meter.

Installert effekt er 1,2 MW fra en francisturbin. Årsproduksjon er 4,5 GWh.

Eier er Istad Kraft AS. Lenger opp i vassdraget ligger Grønnedal kraftverk, lenger ned ligger Istad kraftverk.

Kraftverket ble modernisert i 2014. Rørgaten er fornyet, aggregatet er nytt.

## Referanser


## Kilder
* 
* NVE vannkraftdatabase
* Istad Kraft
* Istad: Har pusset opp for 130 millioner
Maja Steinansikt

***Maja Steinansikt*** er en norsk familiefilm fra 1996, regissert av Lars Berg, og med May-Thali Magnussen Libermann i hovedrollen som Maja. Filmen bygger på Elsa Kvammes originalmanus.

Den ble en moderat suksess og ble sett av 72 000 da den gikk på norske kinoer.

Både VGs og Dagbladets anmelder gav den terningkast fem.

Den ble kåret til beste film under Barnefilmfestivalen i Köln, Tyskland i 1997.

## Handling
10 år gamle Maja har indianertelt på takterrassen, farer gjennom byens gater på rulleskøyter og har lite til overs for cowboyer. Mens hennes mor ligger på sykehus for å føde og hennes far har stukket av med en annen, må Maja klare seg på egen hånd, med litt hjelp fra mormor. Maja Steinansikt er hennes indianernavn. Og når hun er indianer blir det lettere å være sterk og ordne opp i ting. Hun vil prøve å føre foreldrene sammen igjen.

## Rolleliste
* May-Thali Magnussen Libermann som Maja
* Johannes Joner som far
* Elsa Lystad som farmor
* Siri Nilsen som Silvia
* Pia Borgli som Kjersti
* Laila Goody som Birgitte
* Helle Haugen som mor
* Vanja Riksfjord som Gloria
* Ricardo Sanchez som José
* Øyvin Bang Berven som Porter
* Gro Solemdal som Silvias mor

## Referanser


## Eksterne lenker
*
8. divisjon fotball for menn 2012

**[[8. divisjon fotball for menn]] 2012** var det niende og nest laveste nivået i norsk fotball 2012. Divisjonen bestod av én avdeling fra Akershus Fotballkrets, fem avdelinger fra Oslo Fotballkrets og én avdeling fra Vestfold Fotballkrets.

## Avdelingene
### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Oslo Fotballkrets]] III

### [[Oslo Fotballkrets]] IV

### [[Oslo Fotballkrets]] V

### [[Vestfold Fotballkrets]]

## Eksterne lenker
* Terminlister og tabeller &ndash; 8. divisjon Menn hos Norges Fotballforbund
Helga Nitteberg

**Helga Kristiane Nitteberg** (født *Thorsen*; 17. april 1884, død 1. januar 1948) var en av pionerene i norsk arbeiderbevegelse og kvinnebevegelse. 

Hun satt i komiteen AP-kvinnene opprettet i 1908, da de startet arbeidet for å etablere et eget kvinnetidsskrift. Da månedsbladet *[[Arbeiderkvinnen|Kvinden]]* forelå i september samme år satt hun i bladkomiteen sammen med Fernanda Nissen, Gunhild Ziener, Nina Haugen og Inger Kristiansen. Nitteberg besørget i stor grad det administrative.

Da Landsorganisasjonen i 1909 besluttet å opprette et faglig opplysningskontor for kvinner ble hun sekretær for kvinnekontoret. I faglig sammenheng representerte hun Handsyerskernes forening.

Fra 1909 til 1916 hadde hun oppgaven som forretningsfører i Arbeiderpartiets kvindeforbund.

## Referanser
UK Statistics Authority

**UK Statistics Authority** er et britisk statlig organ som fører tilsyn med Office for National Statistics og annen offentlig statistikkvirksomhet. Organet ble opprettet ved lov 1. april 2008 og rapporterer direkte til Parlamentet.

UK Statistics Authority forvalter offisielle retningslinjer for offentlig statistikk og akkrediterer statistiske publikasjoner, og har også myndighet til å gi uttalelser dersom offentlig statistikk misbrukes eller feiltolkes.

## Eksterne lenker
*
Øyangen (Vang)

**Øyangen** er en innsjø i Vang kommune i Innlandet.  Innsjøen er sammen med Steinbusjøen magasin for Ylja kraftverk, og er en del av Begnavassdraget.

## Referanser
Bildmuseet

**Bildmuseet** er et svensk statlig kunstmuseum for internasjonal samtidskunst, på Konstnärligt campus i Umeå.

Museet ble etablert i 1981 av Umeå universitet med det formål å vise fram statlig eiet kunst i Norrland, tilhørende andre museer i Sverige, for eksempel Moderna museet, Nationalmuseum og Östasiatiska museet.

## Bildmuseet på Gammlia (1981–2011)
Bildmuseet lå først i ett nybygg på museumstunet Gammlia, vegg i vegg med Västerbottens museum. I 1994 ble Bildmuseet utvidet til seks kunsthaller med utstillingsflate på totalt 1 200 kvadratmeter.

## Bildmuseet på Konstnärligt campus (2012–)
I juni 2012 flyttet Bildmuseet til en ny museumsbygning, tegnet av det danske arkitektkontoret Henning Larsen Architects i samarbeid med White arkitekter i Umeå, oppført på Konstnärligt campus ved Umeälven. Det nye Bildmuseet er en 36 meter høy bygning i syv etasjer. Museet disponerer tre større utstillingslokaler med 5,5 meter i takhøyde. Hvert rom fylder hver sin etasje. Utvendig er bygget kledt i panel av sibirlerk, et treslag som etter hvert skifter farge til lysegrå. Vinduene er store, ulikformede og uregelmessig plassert.

De tre underste etasjene inneholder inngangsparti, resepsjon, museumsbutikk, bildeverksted samt Flexhallen, et rom for utstillinger og konferanser. Museets restaurant ligger i den underetasje som forbinder museet med høgskolene for arkitektur, design og kunst. I fjerde etasjen ligger museets administrasjon. Toppetasjene huser opp imot 2000 kvadratmeter utstillingsplass.

## Utmerkelser
I november 2013 ble Bildmuseet nominert av European Museum Forum (EMF) som et av tre museum til å motta Europarådets pris *Council of Europe Museum Prize 2014*, men utmerkelsen ble i stedet tildelt Baksi-museet i Bayburt, i Tyrkia.

## Referanser


## Eksterne lenker
*
9. divisjon fotball for menn 2012

**[[9. divisjon fotball for menn]] 2012** var det tiende og laveste nivået i norsk fotball 2012. Divisjonen bestod av kun én avdeling fra Akershus Fotballkrets, i motsetning til to vår- og høstavdelinger i 2011-sesongen, samt én avdeling fra Vestfold Fotballkrets.

## Avdelingene

### [[Akershus Fotballkrets]]

### [[Vestfold Fotballkrets]]

## Eksterne lenker
* 9. divisjon (Akershus) hos Norges Fotballforbund
* 9. divisjon (Vestfold) hos Norges Fotballforbund
Competition and Markets Authority

**Competition and Markets Authority** (**CMA**) er den britiske forbruker- og konkurransemyndigheten, opprettet 1. april 2014 gjennom en sammenslåing av Competition Commission og Office of Fair Trading. CMA er underlagt Department for Business, Innovation and Skills og har hovedkontor i London.

CMA har ansvar for å granske fusjoner og etterforske konkurransebegrensende virksomhet, herunder straffbar kartellvirksomhet. I tillegg skal CMA håndheve forbrukerlovgivning og vurdere markedsreguleringstiltak når nødvendig.

## Eksterne lenker
* 
* Competition and Markets Authority
Arboretum Norr

**Arboretum Norr** er et arboret like ved Baggböleforsen, et stryk i Umeälven, cirka 8 kilometer vest for Umeå sentrum i Sverige. Arboretet, som er anlagt øst for elva, utbrer seg over 0,2 kvadratkilometer. Trær opprinnelig fra ulike verdensdeler er plantet i skråningene som fører ned mot elvebredden. I området vokser mer enn 1&nbsp;600 forskjellige planter og av disse stammer 280 arter fra land på den nordlige halvkule. Virksomheten har til formål blant annet å undersøke hvilke arter som egner seg på Umeås breddegrader.

På initiativ av den danske arborist Carl-Gustaf Thøgersen ble Arboretum Norr begynt anlagt i 1975 ved samarbeid mellom Umeå universitet, Sveriges landbrukshøgskole, avdeling Umeå og Umeå kommune. Formelt blir arboretet drevet av en stiftelse kontrollert av Umeå kommune. Andre kommuner, bedrifter og organisasjoner med tilknytting til landsdelen Norrland yter prosjektet støtte. 

## Referanser


## Eksterne lenker
* Arboretum Norr
Erik Kreyberg Normann

**Erik Kreyberg Normann** (født 1956) er en norsk barnelege, helseleder, politiker (H) og organisasjonsmann. 

Han er gift med Lisbeth Normann.

## Karriere

Normann er utdannet lege og spesialist i barnesykdommer. Han var ansatt ved Aker sykehus, fra 1995 til 1998 som klinikkoverlege for Kvinne- og barneklinikken, sjeflege II og prosjektleder for Nasjonalt ressurssenter for seksuelt misbrukte barn (senere innlemmet i NKVTS).  

Han har hatt flere direktørstillinger, blant annet ved Barne- og familieetaten i Oslo kommune, Ullevål sykehus, Sykehuset Buskerud, Akershus universitetssykehus, Helsedirektoratet og Curato Røntgen. 

Han har vært generalsekretær i Stiftelsen Norsk Luftambulanse og siden 2020 vært ansatt som fagdirektør ved Stiftelsen Diakonissehuset Lovisenberg.  

Han har vært sakkyndig i flere rettssaker, blant annet i Bjugnsaken i 1993. Normann har med å etablere, samt var den første leder av, Nordisk Forening mot Barnemishandling og Omsorgssvikt samt vært president i UNICEF Norge.  

Siden 2020 har han vært ansatt som fagdirektør ved Stiftelsen Diakonissehuset Lovisenberg. 

## Verv
Erik Kreyberg Normann har siden 2005 vært medlem i Maridalen Rotaryklubb og var president i Rotaryåret 2014/2015 og høsten 2015. Han var styreleder i Norsk sykehus- og helsetjenesteforening og har hatt presidentverv i International Hospital Federation. 

Normann har vært medlem i Nordre Aker Høyre siden 2000 og hatt flere verv på vegne av bydelsforeningen. Han var leder av Nordre Aker Høyre i perioden 2019-2023 da han også var gruppeleder for Høyre i Nordre Aker Bydelsutvalg. For perioden 2023-2027 er han valgt inn som representant for Høyre i Oslo Bystyre, der han er medlem av Helse- og sosialutvalget.

Normann innehar styreverv i flere bedrifter. 

## Referanser
Magens Bay

**Magens Bay** er ei bukt på nordsida av øya St. Thomas i De amerikanske Jomfruøyer. Innerst i bukta er det ei hvit sandstrand på over én kilometer som flere ganger har blitt kåra til en av verdens vakreste strender. Østsida av bukta utgjøres av Peterborghalvøya, og vestsida av Tropaco Point. Stranda og den omkringliggende parken administreres av den semiautonome Magens Bay Authority.

Den britiske sjøfareren Francis Drake skal ha brukt bukta som havn. I åssida ovafor bukta står det en benk som skal ha blitt brukt av Drake.

## Eksterne lenker
*
Playa Bonita (Limón)

**Playa Bonita** er ei strand ved den karibiske kysten i Portete nord i byen Limón i Costa Rica. Stranda har gulaktig sand og kraftige bølger. Sør for stranda er det et bergfylt område med variert flora og marint dyreliv.

## Eksterne lenker
* Playa Bonita hos Playas de Costa Rica
Playa Agujas

**Playa Agujas** er ei strand ved stillehavskysten i provinsen Puntarenas i Costa Rica. Den befinner seg like nord for Punta Leona og vest for Quebrada Ganado. Stranda består av mørk sand og stedvis steiner. Den er 0,7 kilometer lang.

## Eksterne lenker
* Playa Agujas hos Playas de Costa Rica
Playa Esterillos

**Playa Esterillos** er ei strand ved stillehavskysten i provinsen Puntarenas i Costa Rica. Den befinner seg ved byen Esterillos. Stranda er hele 6,8 kilometer lang og består av grå sand. Den har sterke bølger. I den østlige og den sentrale delen er det mangrovevegetasjon.

## Eksterne lenker
* Playa Esterillos hos Playas de Costa Rica
112 (telefonnummer)

**112** er et nødnummer som anvendes i faste telefonnett i Den europeiske union (EU) og Det europeiske økonomiske samarbeidsområde (EØS), samt i GSM-nettet over hele verden.

Som alle nødnumre skal 112 uttales med ett og ett tall, «én-én-to», for å sikre at det klarest mulig framgår hvordan nummeret skal tastes.

112 fikk status som EUs felles nødnummer gjennom et direktiv av 29. juli 1991.

## 112-dagen
Europakommisjonen har oppfordret alle land til å gi spesiell oppmerksomhet til nødnummeret 112 den 11. februar hvert år. Finland begynte med dette allerede i 1997, og i 2009 deltok seks land. Den 11. februar 2010 arrangerte Sverige sin første 112-dag med ulike informasjonsaktiviteter.

## Referanser


## Eksterne lenker
* SOS 112 Europe
* European Emergency Number Association
* Digital Agenda 112
Himalayagribb

**Himalayagribb** (*Gyps himalayensis*) er en meget stor åtselgribb i haukefamilien (Accipitridae), der den inngår i slekten *[[Gyps]]* som én av i alt åtte arter. Arten er monotypisk og endemisk for Asia.

## Biologi

Himalayagribben er den nest største av gribbene i den gamle verden. Den har en kroppslengde på rundt  og et vingespenn på cirka , mens vekten normalt ligger rundt .

Arten lever i fjellstrøkene omkring , inkludert på stepper i høye elevasjoner. Fuglene har imidlertid blitt registrert i høyder mellom  og . Den tåler både lavt luftrykk og sterk kulde. Føden består i hovedsak av åtsler, og arten dominerer over andre gribber, unntatt munkegribben (*Aegypius monachus*). 

I Tibet har det tradisjonelt og rituelt vært vanlig å la denne gribben ete de døde i såkalte «himmelske begravelser», siden den steinete i bakken vanskelig lar dem begraves og mangel på trær vanskelig lar dem kremeres. Likene plassers på seremonielle plattformer, der fuglene fortærer dem. I tibetansk religiøs tro er dette et siste barmhjertig offer for de døde, som tilbyr sitt eget legeme som mat for de levende.

Utbredelsen omfatter fjelltrakter i Asia, som Himalaya, Tibet, Hindu Kush, Pamir og Tian Shan.

## Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). HBW Alive bruker tribuset Gypini som synonym for Gypinae. Norske navn på artene følger Norsk navnekomité for fugl og er i henhold til Syvertsen *et al.* (2008). Eventuelle navn og beskrivelser i parentes er ikke offisielle.

* Accipitridae, haukefamilien
** Gypinae (Gypini), (åtselgribber)
*** *[[Sarcogyps]]*
**** *[[Rødhodegribb|S. calvus]]*, rødhodegribb
*** *[[Trigonoceps]]*
**** *[[Hvithodegribb|T. occipitalis]]*, hvithodegribb
*** *[[Munkegribb|Aegypius]]*
**** *[[Munkegribb|A. monachus]]*, munkegribb
*** *[[Torgos]]*
**** *[[Øregribb|T. tracheliotos]]*, øregribb
*** *[[Necrosyrtes]]*
**** *[[Hettegribb|N. monachus]]*, hettegribb
*** *[[Gyps]]*
**** *[[Hvitryggribb|G. africanus]]*, hvitryggribb
**** *[[Bengalgribb|G. bengalensis]]*, bengalgribb
**** *[[Himalayagribb|G. himalayensis]]*, himalayagribb (monotypisk)
**** *[[Gåsegribb|G. fulvus]]*, gåsegribb
**** *[[Skjellgribb|G. rueppelli]]*, skjellgribb
**** *[[Kappgribb|G. coprotheres]]*, kappgribb
**** *[[Teraigribb|G. tenuirostris]]*, teraigribb
**** *[[Indiagribb|G. indicus]]*, indiagribb

## Referanser




## Eksterne lenker
*
Aleksandar Vučić

**Aleksandar Vučić** (født 1970) er en serbisk politiker for det konservative Serbias progressive parti (SNS). Han har siden 2017 vært landets president. Fra 2014 til 2017 var han statsminister.

## Liv
Vučić studerte jus ved universitetet i Beograd. Som ung var han i England for å lære engelsk. Han var etter oppløsningen av Jugoslavia i 1991 og under Jugoslavia-krigene 1992/93  reporter for fjernsynskanalen *Channel S*, eid av bosniske serbere i Pale. I 1993 gikk han inn i *[[Srpska radikalna stranka]]* og ble valgt til medlem av Serbias parlament. 

Under Jugoslavia-krigene skal Vučić ha sagt at «for hver serber som blir drept, skal vi drepe 100 bosniere». Under rettssaken mot generalen bak Srebrenica-massakren, Ratko Mladic, i Det internasjonale krigsforbrytertribunalet for det tidligere Jugoslavia, fikk Mladic støtte fra Vučić. Under minnemarkeringen for Srebrenica-massakren i juli 2015, ble Vučić angrepet av mengden, så sikkerhetsfolkene ikke så annen råd enn å få ham inn i en bil og kjøre derfra i hast.

Parallelt med minnemarkeringen i 2015 var det begravelse for 136 nettopp identifiserte ofre, og minnedagen som var ment å gi håp om forsoning, ble i stedet preget av sinne og bitterhet. Rasende fremmøtte kastet steiner, flasker og sko på Vučić. En stein traff ham i ansiktet, så brillene ble knust da de falt på bakken. Børge Brende som da var norsk utenriksminister, anslo at han stod 15-20 meter fra Vučić da steinen traff. «Jeg beklager at noen ikke anerkjenner vår oppriktige hensikt om å bygge ekte vennskap mellom serbere og bosniere. Min hånd forblir utstrakt,» sa Vučić etterpå.
Det var også i juli 2015 at Serbia for første gang fordømte Srebrenica-massakren offisielt. Vučić kalte handlingene «grusomme»; men som sine forgjengere nektet han å omtale massakren som et folkemord. 

I 1995 ble han valgt til generalsekretær i sitt parti. Vučić var i perioden 1998 til 2000 informasjonsminister i Mirko Marjanovićs regjering, men tapte valget om vervet som overborgermester i Beograd både i 2004 og 2008. Han var medlem av Europarådet fra juni 2006 til juni 2007.

Vučić gikk i 2008 over til Serbias progressive parti. Han var forsvarsminister fra 27. juli 2012 til 2. september 2013. Vučić ble 27. juli 2012 valg som stedfortredende statsminister. Han tiltrådte 28. april 2014 som landets statsminister.

Den 4. mars 2016 oppløste Serbias president Tomislav Nikolić parlamentet etter anmodning fra regjeringen og utskrev nyvalg den 24. april. Vučićs parti oppnådde 48,24% av stemmene ved valget, noe som ga det absolutt flertall i parlamentet.

Vučić ble 2. april 2017 valgt til vervet som landets president. Vučić regnes som EU-vennlig. Han avla presidenteden 5. juni 2017. I 2022 ble han gjenvalgt for fem nye år.

## Referanser


## Eksterne lenker
* 
* 
* 
* 
* Biografi på internettsiden til Serbias regjering
*  Biografi på ''Munzinger-Archiv'
Aleksej Zjamnov

**Aleksej Jurjevitsj Zjamnov** (russisk: Алексе́й Ю́рьевич Жамно́в, født 1. oktober 1970 i Moskva) er en pensjonert russisk/sovjetisk ishockeyspiller som spilte aktivt fra 1988 til 2006. Han spilte 807 NHL-kamper for klubbene Winnipeg Jets, Chicago Blackhawks, Philadelphia Flyers og Boston Bruins og fikk totalt 719 poeng. Internasjonalt vant han OL-gull med SUS i 1992, OL-sølv med Russland i 1998 og OL-bronse med Russland i 2002. 
## Meritter
* **OL-gull**: 1992
* *OL-sølv*: 1998
* OL-bronse: 2002
## Referanser


## Eksterne lenker
*
Oleksij Zjytnyk

**Oleksij Mykolajovytsj Zjyntyk** (født 1972) er en tidligere sovjetisk/russisk ishockeyspiller som spilte aktivt fra 1988 til 2007. Han spilte 1085 NHL-kamper for klubbene Los Angeles Kings, Buffalo Sabres, New York Islanders, Philadelphia Flyers og Atlanta Thrashers og fikk totalt 471 poeng. Internasjonalt vant han OL-gull med SUS i 1992 og OL-sølv med Russland i 1998.

## Meritter
* **OL-gull**: 1992
* *OL-sølv*: 1998

## Fotnoter

## Referanser


## Eksterne lenker
*
Calle Johansson

**Carl Christian «Calle» Johansson** (født 14. februar 1967 i Göteborg) er en pensjonert svensk Ishockeyspiller som spilte aktivt fra 1983 til 2004. Han spilte 1 109 NHL-kamper for klubbene Buffalo Sabres, Washington Capitals og Toronto Maple Leafs og fikk totalt 535 poeng. Internasjonalt ble han to ganger verdensmester med Sverige i 1991 og 1992.

## Meritter
* **VM-gull**: 1991 og 1992

## Referanser


## Eksterne lenker
*
Reinfoss i Nissedal

**Reinfoss** er et fossestryk i Nissedal kommune, i Fyresdalsåna, elva som renner fra Fyresvatn mot Haugsjåsund. I stryket har vannet over lang tid blankskurt fjellgrunnen og laget mange store jettegryter, slik at området idag fremstår som et naturlig badeland med store kulper og naturlige vannsklier. Dette gjør området til et yndet turmål, badeplassen ble i 1999 kåret til «årets badested» av NRK Telemark, Vestfold og Buskerud.

Adkomst til jettegrytene fra Haugsjåsund forbi Tjørhom på bomvei.

## Referanser


## Eksterne lenker
:* Omtale hos Visittelemark.no
Fredrik Olausson

**Karl Gustav Fredrik Olausson** (født 5. oktober 1966 i Dädesjö) er en pensjonert svensk ishockeyspiller som spilte aktivt fra 1982 til 2007. Han spilte 1 022 NHL-kamper for klubbene Winnipeg Jets, Edmonton Oilers, Mighty Ducks of Anaheim, Pittsburgh Penguins og Detroit Red Wings. Han fikk totalt 581 poeng. Han vant Stanley Cup med Detroit i 2002. Internasjonalt vant han VM-sølv med Sverige i 1986.

## Meritter
* *VM-sølv*: 1986
* Stanley Cup-seier med Detroit Red Wings i 2002

## Referanser


## Eksterne lenker
*
Ibisnebb

**Ibisnebb** (*Ibidorhyncha struthersii*) er eneste art i **ibisnebbfamilien** (Ibidorhynchidae), som tilhører gruppen med lofugler (Charadrii) i ordenen vade-, måse- og alkefugler (Charadriiformes). Ibisnebb er en vadefugl.

## Beskrivelse

Ibisnebb blir cirka 39–41&nbsp;cm lang og veier typisk . Vingespennet utgjør cirka , og nebbet er omkring  langt, smalt og nedoverbøyd.

Voksne fugler har grå fjærdrakt med hvit buk, svart maske i ansikt og på issen, og et karakteristisk svart hesteskoformet bånd på brystet, i skillet mellom den grå overdelen fra den hvite underdelen. Det lange nebbet er rødt.

## Utbredelse
Arten lever ved sakteflytende elver i en høyde på . Utbredelsen omfatter høyplatåene i Sentral-Asia og Himalaya, fra Kasakhstan til India og Kina, sørover til det nordlige Myanmar. Arten overvintrer i lavere høyder, ned mot 100 moh.

Arten har ingen nære slektninger og er plassert i en egen familie, Ibidorhynchidae. Den er nærmest beslektet med tjeldene og litt fjernere med avosettfamilien.

## Referanser




## Eksterne lenker
*
Designhøgskolen i Umeå

**Designhögskolan i Umeå** () er en del av Umeå universitets teknisk-naturvitenskapelige fakultet. Designhøgskolen ble opprettet i 1989 på Kunstcampus ved bredden av Umeälven i sentrum av Umeå.

## Utdanning
Hvert år blir 12–15 studenter tatt opp på det 3-årige svenskspråklige kandidatstudiet i industridesign. Som påbygning finnes tre 2-årige masterprogrammer innen fagene transportdesign, produktdesign og interaksjonsdesign. Disse studiene foregår på engelsk.

## Høgskolebygningen
Hovedbygningen til høgskolen ble tegnet av arkitekten Olle Qvarnström. Huset var tidligere knyttet til en transformatorstasjon fra 1926; denne inngikk i bedriften Umeå träsliperi. Siden våren 2012 har én fra hovedbygningen via en restaurant i underetasjen adgang til de øvrige bygningene på Kunstcampus: arkitekthøgskolen, ferdigstilt i 2010, kunsthøgskolen og Bildmuseet.

## Internasjonal oppmerksomhet
Designhögskolan i Umeå er den eneste i Skandinavia som har vært nominert tre ganger (i 2006, 2007 og 2009) i forbindelse med tidsskriftet BusinessWeek sin kåring av de beste designutdanningene i verden. I 2010 ble Designskolen også utvalgt til én av verdens 18 mest prestisjefylte designskoler. I 2011 ble skolen av Red Dot Institute vurdert som den nest beste i sammenlikning med konkurrenter i Europa og Nord- og Sør-Amerika. I 2012 ble skolen tildømt førsteplass i samme sammenlikning. I 2013 ble skolen tildelt amerikanske IDEs utmerkelse International Design Excellence Awards, foran skoler i Kina, USA og Storbritannia.

## Referanser


## Eksterne lenker
*
Ibn Ishaq

:*Tenkte du på den lærde lege og oversetter [[Hunayn ibn Ishaq]] fra 800-tallets Bagdad?*
**Ibn Ishaq**, egentlig **Muḥammad ibn Isḥāq ibn Yasār ibn Khiyār** (født i Medina 704, død i Bagdad ca 767) var en arabisk historiker som er kjent som forfatteren av den første større Sirat Rasul Allah – biografi om profeten Muhammed. Han var også redaktør av hadith, og skrev andre bøker som er tapt.

Han vokste opp i Medina, og studerte som voksen i Alexandria. Senere bosatte han seg i Bagdad, hvor han ble ansatt som historiker ved abbasidenes hoff. 
## Referanser


## Eksterne lenker
*
Reinfoss

**Reinfoss** eller **Reinfossen** er navn på flere fosser eller stryk i Norge, blant dem:

* Reinfoss i Hemnes  (Bjerkaelva)
* Reinfoss i Nissedal (Arendalsvassdraget)
* Reinfossen i Rana - se Reinforsen kraftverk og Ranavassdraget
Lillehammer videregående skole, avdeling Nord

**Lillehammer videregående skole, avdeling Nord** (tidligere *Vargstad videregående skole*) er en offentlig videregående skole i Lillehammer. Skolen åpnet i 1996 og skiftet navn ved en omorganisering i 2014. Ved skolen finner man er rekke yrkesrettede studieprogram: Bygg og anleggsteknikk, design og håndverk, elektro og datateknologi, helse og oppvekstfag, teknikk og industriellproduksjon og tilrettelagt avdeling. Skolen tilbyr også påbygging til generell studiekompetanse.

## Historie
Skolen åpnet i 1996 i nyoppussede lokaler, dette var et resultat av sammenslåingen av de videregående skolene Nordre Ål og Nybu. Fra 1969 var det Nordre Ål videregående skole som hadde hatt sine lokaler der avdeling nord holder til i dag.

Fra 1. januar 2016 består Lillehammer videregående skole av to sidestilte avdelinger, nord og sør.

## Referanser


## Eksterne lenker
*
Marie Aslaksrud

**Marie Aslaksrud** (født  17. april 1866 i Modum i Buskerud, død 1911) var en av pionerene i norsk arbeiderbevegelse og kvinnebevegelse. 

Hun var utdannet som lærer, og arbeidet på ulike steder i Buskerud. Fra 1899 bodde hun i Kristiania.

I 1909 var det banebrytende da hun, som en av to kvinner, ble nominert som stortingskandidat for Arbeiderpartiet. Hun var oppsatt som varamann i Hammersborg krets. Den andre kvinnen var Martha Tynæs. Et annet tegn på kvinnebevegelsens framgang var at det dette året ble valgt to kvinner inn i fabrikktilsynet - Anna Pleym og Aslaksrud.Aslaksrud var på flere hold engasjert i kommunepolitikken. Hun satt blant annet i vergeråd og skolestyre.

Hun var sentral ved opprettelsen av Uranienborg krets av Arbeiderpartiets kvinneforening, der hun ved sin død i 1911 sto som formann.

Hun var gift med Lars Aslaksrud.

## Referanser
Bernhard Herres vei (Oslo)

**Bernhard Herres vei** (1–51, 2–62) er en villavei på Smestad i bydel Vestre Aker i Oslo. Den går vestover fra Dalsveien til Makrellbekken t-banestasjon, der veiløpet deler seg i to og fortsetter i nordlig retning som Arnebråtveien og Jensmessveien.

Veien fikk navn i 1930 etter forfatteren Bernhard Herre. Blant villaene kan nevnes nr. 33, som i sin tid var Viggo og Kirsten Hansteens hjem, og nr. 43, en funkisvilla tegnet av Blakstad og Munthe-Kaas og oppført i 1932. Sistnevnte huset i sin tid Oslos første Rudolf Steiner-barnehage.

## Litteratur
* Oslo byleksikon

## Eksterne lenker
*
Ibn Hadjar

**Ibn Hajar al-Asqalani** (født 1372 i Kairo, død 1449 i Kairo) var en islamsk rettslærd innen shafi'iskolen, som flere ganger var kadi i Egypt.

Han er også kjent som forfatter av flere bøker, om hadith, rettslære, korankommentarer og historie. Særlig kjent er hans kommentar fra 1428 til den viktigste av de seks mest prominente hadith-samlingene: *[[Sahih al-Bukhari]]*, av Muhammad Ibn Ismail al-Bukhari  (ca. 810-870). Verket heter *Skaperens bistand troner, kommentar til al-Bukhâris Holdbare tradisjoner*. 

## Referanser
Al-Tabari

**Abu Dja'far Muhammad ibn Djarîr al-Tabari** (født 839 i Amol, Mazandaran, død 923 i Bagdad) var en persisk, muslimsk skriftlærd og historiker. 

Han hadde et omfattende forfatterskap; blant annet skrev han en kjent kommentar til Koranen: *Djâmi al-bayân an ta'wil ây al-Qur'ân* («Koranens klare tegn») eller *Tafsīr al-Ṭabarī*, og historieverket *Tarikh al-Rusul wa al-Muluk* («Historien om profeter og konger») eller bare *Tarikh al-Tabari* . Ordet *tafsir* i den første boktittelen er den arabiske termen for eksegese, særlig fra Koranen. 
## Referanser
Stein Johnsen

**Stein Johnsen** er navnet til flere personer:

*Stein Johnsen (fotograf) (1965&ndash;), norsk fotograf
*Stein Johnsen (produsent) (1961&ndash;), norsk TV-produsent og programleder

## Se også
* Stein Johnson
Stein Johnsen (produsent)

**Stein Hroar Johnsen** (født 1961) er en norsk tv-produsent og programleder som har arbeidet i P4, TVNorge, TV 2 og Nordisk Film TV. Han har også drevet eget produksjonsselskap. 

Johnsen begynte yrkeskarrieren i Televerket i 1981. I 1986 begynte han i Radio 1 hvor han var ansatt frem til 1997. I tillegg var han fra 1991 frilans for TVNorge, for TV 2 i perioden 1995–1997 og for P4 fra 1998.  

I 2014 startet han sitt eget produksjonsselskap doGtv, sammen med Torill Skibenes Aaserud og Eirik Aure.

Johnsen har vært med å produsere programmer som blant annet *[[Big Brother Norge]]*, *[[The Amazing Race Norge]]*, *[[Deal or No Deal]]*, ''The Voice'', ''Det store korslaget'', *[[Ekstrem oppussing]]*, *[[Vinn på minuttet]]* og *[[MasterChef]]*. Han har vært programleder for TV-program som *[[Over Stokk & Stein]]*, *[[Colosseum (TV-program)|Colosseum]]*, *[[Ærru Gæær'n]]*, *[[Resten av Nyhetene]]* og *Sannhetens Øyeblikk*. Han har også hatt sitt eget program på Radio Rock hvor han spiller sine live-favoritter innen hard rock.

## Referanser


## Eksterne lenker
*
Alkalisk fosfatase

**Alkalisk fosfatase** (**ALP**) er et enzym som bidrar til hydrolysering (spalting) av fosfatgrupper fra ulike molekyler. Enzymet finnes i de fleste levende organismer, fra bakterier til pattedyr. Alkalisk fosfatase er mest effektivt i basiske (alkaliske) miljøer, derav navnet.

Enzymet brukes blant annet for å kontrollere at pasteuriseringen er fullstendig, ettersom enzymet er mer varmestabilt enn de mest hardføre bakteriene som er å finne i melken. Dersom det ikke lenger er alkalisk fosfatase i melken, kan man være relativt sikker på at melken er fullstendig pasteurisert. I Norge er det et krav at pasteuriserte melkeprodukter skal vise negativ alkalisk fosfataseprøve umiddelbart etter varmebehandlingen, der det er mulig.

Hos mennesker finnes alkalisk fosfatase i de fleste vev, men enzymet er særlig konsentrert i lever, gallegangene, nyrene, skjelettet og i morkaken. Alkalisk fosfatase er derfor en mye brukt biokjemisk markør på en rekke sykdomsprosesser i kroppen. Økte verdier av ALP i blodet ses blant annet ved kolestase (gallegangsobstruksjon), Pagets sykdom (*osteitis imperfecta*) eller ved utbredte skjelettmetastaser. ALP bør vurderes i sammenheng med andre leverprøver, særlig gamma-glutamyltransferase (GT), for å vurdere om økningen stammer fra leveren eller skjelettet.

Økt serumnivå som følger av intestinal ALP har vanligvis ingen klinisk betydning. Det følger som oftest etter et fettrikt måltid og forekommer ofte i familier, med en mulig genetisk begrunnelse. Årsaken er uspesifikk og trenger vanligvis ikke å utredes. Hvis det normaliseres ved faste, bekrefter det intestinalt opphav.

* U/L = enheter per liter
## Referanser




## Eksterne lenker
*
Lars Aslaksrud

**Lars Aslaksrud** (født 2. oktober 1867  på Aslaksrud i  Norderhov, død 3. juni 1941) var en norsk jernbanemann, fagforeningsleder, politiker og stortingsrepresentant for Arbeiderpartiet, bosatt i Kristiania/Oslo.

Aslaksrud tok eksamen ved Jægerkorpsets underbefalsskole i 1889. Han ble ansatt i Norges Statsbaner i 1891, og fra 1892 fagorganisert gjennom Oslo distrikts telegrafistforening. Fra 1907 til 1911 var han formann i Jernbaneforbundet. 

I 1911 ble han førstelærer ved Jernbaneskolen, en plass han hadde til 1921. Deretter var han trafikkinspektør i Oslo distrikt fram til han gikk av for aldersgrensen i 1935. 

Han var aktiv innen AP, og i 1904 ble han medlem av Kristiania kommunestyre. Der satt han i fire perioder fram til 1915, - fra 1907 til 1910 med plass i formannskapet.

Fra 1916 til 1918 satt han på Stortinget for valgkrets Nedre Romerike. Han var medlem av justiskomite nr. 1.

Aslaksrud var også medarbeider i jernbanepressen, og en kort periode redaktør for *[[Akershus Social-Demokrat]]*.

## Referanser


## Eksterne lenker
*
Børning

***Børning*** (2014) er en norsk spillefilm regissert av Hallvard Bræin og produsert av Filmkameratene.

Anders Baasmo Christiansen spiller rollen som Roy, en mann som blir viklet inn i Norges største ulovlige bilrace noensinne. Ferden går langs Norge fra Oslo til Nordkapp. Roy kjører en 1967 Ford Mustang fastback med en 302 BOSS motor. Bilen heter Lillegul, oppkalt etter datteren som fikk gulsott som spedbarn.

Filmen er inspirert av den amerikanske *[[The Fast and the Furious (filmserie)|The Fast and the Furious]]*-filmserien.

Filmen hadde kinopremiere august 2014. Manus er ved Linn-Jeanethe Kyed etter en historie av Christopher Grøndahl, basert på en idé av Hallvard Bræin. Filmen vant publikumsprisene under både Kanonprisen 2014 og Amandaprisen 2015, henholdsvis Filmwebs Kanonpris og Folkets Amanda. I tillegg vant den Amandaprisene for beste norske kinofilm, beste mannlige birolle (Henrik Mestad) og beste lyddesign.

Oppfølgeren, *[[Børning 2]]* hadde kinopremiere 12. oktober 2016. Den andre oppfølgeren, *[[Børning 3]]* hadde kinopremiere 14. oktober 2020, handlingen finner sted i Norge, Sverige, Danmark og Tyskland og ender opp med et løp rundt Nürburgring.

## Skuespillere
* Anders Baasmo Christiansen – Roy
* Ida Husøy – Roys datter
* Trond Halbo – TT
* Jenny Skavlan – Sylvia
* Otto Jespersen – Nybakken
* Sven Nordin – Doffen
* Camilla Frey – Linda
* Marie Blokhus – Ingrid Lykke
* Zahid Ali – bilentusiast
* Henrik Mestad – Phillip Mørk
* Steinar Sagen – trafikkpoliti
* Oskar Sandven Lundevold – Doffens sønn
* Lars Arentz-Hansen – advokaten
* Trygve K. Svindland – Osvald
* Marcelo Galván – skremt hiker
* Anitra Terese Eriksen – Roys mor

## Oppfølgere
* 2016: *[[Børning 2]]*
* 2020: *[[Børning 3]]*
En fjerde film er planlagt, manuset er ferdigskrevet, per november 2025 har den ikke nådd produksjonsstadiet.

## Se også

* ''Børning'' (filmserie)

## Priser og nominasjoner
* Kanonprisen 2014:
** Filmwebs Kanonpris
** Nominert i klassen beste produsent – John M. Jacobsen, Sveinung Golimo og 
* Amandaprisen 2015:
** Beste norske kinofilm
** Beste mannlige birolle – Henrik Mestad
** Beste lyddesign –  og Petter Fladeby
** Folkets Amanda
** Nominert i klassen beste kvinnelige birolle – Ida Husøy
** Nominert i klassen beste visuelle effekter – Gimpville v/Lars Erik Hansen

## Referanser


## Eksterne lenker
*
EC-nummer

**EC-nummer** (av engelsk: *Enzyme Commission number*) er en klassifiseringsmetode og nomenklatur for enzymer og de ulike reaksjonene de katalyserer. Hvert EC-nummer viser til en spesifikk enzymkatalysert reaksjon, og gir også anbefalt navngivning for det tilhørende enzymet.

Hver enzymkatalysert reaksjon har en betegnelse med fire siffergrupper, adskilt med punktum, for eksempel 1.1.1.1 (alkoholdehydrogenase). Det første tallet angir hvilken enzymklasse enzymet tilhører, deretter en gradvis finere klassifisering utover i de forskjellige tallene. Klassene er som følger:
* EC 1: Oksidoreduktaser (katalyserer redoksreaksjoner)
* EC 2: Transferaser (overfører funksjonelle grupper)
* EC 3: Hydrolaser (katalyserer hydrolyse av forskjellige bindinger)
* EC 4: Lyaser (spalter forskjellige bindinger på andre måter enn hydrolyse)
* EC 5: Isomeraser (katalyserer isomerisering innenfor et enkelt molekyl)
* EC 6: Ligaser (kobler sammen to molekyler med kovalente bindinger)

## Eksterne lenker
* IUBMB: Enzyme nomenclature
Teppo Numminen

**Teppo Kalevi Numminen** (født 3. juli 1968 i Tammerfors) er en pensjonert finsk ishockeyspiller som spilte aktiv fra 1985 til 2009. Han spilte 1 372 NHL-kamper og fikk 537 poeng. Han spilte for klubbene Winnipeg Jets, Phoenix Coyotes, Dallas Stars og Buffalo Sabres. Internasjonalt har han tre OL-medaljer fra 1988, 2006 (sølv og fra 1998, bronse).

## Referanser


## Eksterne lenker
* 
* 
*
Västerbottens-Kuriren

***Västerbottens-Kuriren*** (VK) er en liberal, svensk dagsavis. Avisen, som ble grunnlagt i 1900, utgis fra Umeå. VK dekker primært Västerbottens län, med unntak av kommunene Malå, Norsjö og Skellefteå. Avisen utgis alle ukedager med unntak av søndager. Opplaget i 2013 var 30&nbsp;800.

## Rosén-epoken
*Västerbottens-Kuriren*, til daglig kjent som **VK**, ble utgitt første gang 17. mai 1900. VK vokste raskt, og under redaktøren Gustav Rosén ble den Västerbottens läns største dagsavis allerede i 1903 – en posisjon avisen siden har beholdt. Blant avisens første profiler finner man også forfatteren Astrid Väring.

Gustav Rosén, som spilte en viktig rolle i Folkpartiets historie, var redaktør fram til han gikk av i 1926, da han ble forsvarsminister i Carl Gustaf Ekmans første regjering. Roséns etterfølger, Ernst Gafvelin, døde allerede et halvt år senere, og Roséns 23 år gamle sønn, Stellan Rosén, tok over som redaktør og ansvarlig utgiver. Da regjeringen Ekman I gikk av i september 1928, vendte Gustav Rosén tilbake til Umeå, først som *VK*s politiske redaktør, og fra 1931 av og fram til sin død som landshøvding i Västerbottens län.

## Bäckström-epoken
I 1929 solgte Rosén aksjemajoriteten i *VK* til byggmester J. M. Bäckström, som året etter fikk bygget et nytt avishus i Rådhusesplanaden 10 i sentrum av Umeå. Avishuset sto klart ved årsskiftet 1930/31, og *VK* skulle komme til å holde til her fram til 1988. I 1949 ansatte *VK*, som første avis i Norrland, en egen pressefotograf, Harry Lindwall, som ble i jobben fram til han gikk av med pensjon i 1985.

*VK* ble i Bäckström-familiens eie fram til 1971, 15 år etter J. M. Bäckströms død. Etter uenighet angående eierskapet mellom Sundsvallsgrenen av arvingene, som ville selge, og Umeågrenen, som ønsket å beholde *VK* som en liberal avis, ble avisen solgt til trykkeribedriften Folk och Samhälle, før den i 1978 inngikk i Stiftelsen VK-Press.

## I nyere tid
I 1982 kjøpte *VK* en eiendom i industriområdet Västerslätt, hvor de ønsket å bygge et nytt trykkeri. De fikk drahjelp av avisen *[[Dagens Nyheter]]*, som besluttet å trykke distribusjonen til Norrland der. Trykkeriet ble åpnet i 1984, og i 1988 åpnet *VK* sitt nye avishus samme sted.

## Redaktører
* Gustav Rosén, 1902–1926 (politisk redaktør 1928-1931)
* Ernst Gafvelin, 1926–1927
* Stellan Rosén, 1927–1967
* Matts Balgård, 1968–1973
* Olle Nilsson, 1973–1978
* Bengt Schöier, 1978–1986
* Olof Kleberg, 1986–2001 (politisk redaktør 1997–2001)
* Torbjörn Bergmark, 1997–2009
** Ola Nordebo, 2006– (politisk redaktør)
* Sture Bergman, 2009–2011
* Ingvar Näslund, 2011–

## Referanser


## Litteratur
* 

## Eksterne lenker
*
Sparken

**Sparken** er en skateboardpark ved Hamnmagasinet og Umeälven i sentrum av Umeå. Parken ligger rett under Tegsbron hvor E4 og E12 krysser elven. Sparken er 20 meter bred og 120 meter lang. Parkens navn er resultatet av en navnekonkurranse. En skisse av parken ble utviklet av aktive ungdomsforeninger og Umeå kommune, og det kanadiske designselskapet New Line Skateparks INC tegnet etterpå den endelige utformingen.  Parken er bygd helt i betong, med rails og gjerde rundt, og stod ferdig i 2009 som den første delen av et større infrastrukturprosjekt i Umeå som endrer store deler av byens sentrum, et prosjekt som kalles *Staden mellan broarna*. Parken vant *Sveriges Arkitekter Övre Norrlands Arkitekturpris* i 2012. 

## Bilder

Fil:Sparken, Umeå (skylt).JPG|Velkomstskilt med gjeldende regler.
Fil:Sparken-2014-03-29.jpg|Sparken fotografert i mars 2014.
Fil:Sparken, Umeå (vinter).JPG|Sparken med vinterforhold.
Fil:Sparken 3.jpg|Sparken sommeren 2011.


## Referanser


## Eksterne lenker
*